Coba jelasin Ana donya perfileman dari Misbach Jusa Biran dalam bahasa jawa dong

Kawit ana Taman Madya (SLTA) Taman Siswa, Jakarta, dhèwèké wis nyutradarani manéka téater lan nulis resènsi filem.

Déné, ana donya filem, dhèwèké wiwit ing taun 1954 minangka juru cathet skrip ana studio Perfini.

Taun 1956, dhèwèké kacathet minangka anggota sidhang pengarang ana studio pimpinan Usmar Ismail Marzuki.

Taun 1960, dhèwèké wiwit njangkah minangka sutradara enom.

Ana "Pekan Apresiasi" taun 1967, dhèwèké kapilih minangka juru tulis carita paling apik kanggo filem Menjusuri Djedjak Berdarah lan sutradara paling apik kanggo panggarapan filem Di Balik Tjahaja Gemerlapan.

Sabubaré nyutradarani Honey, Money and Jakarta Fair taun 1970, Misbach mutuské mandheg dadi sutradara, amarga filem jaman iku akèh diwènèhi bumbu sèks.

Kontribusiné ana donya filem ora banjur mandheg.

Dhèwèké ngrumusaké pangadhege Karyawan Film dan Televisi (KFT), kalebu nulis konsèp anggaran dhasaré, ana taun 1964.

Taun 1970, Miisbach uga dadi salah sawijining pangrancang ngadhege Akandemi Sinematografi kang saiki dadi Jurusan Film IKJ.

Misbach mulang ana kono taun 1970 nganti 1995 kanggo mata kuliyah Sajarah Film Indonesia dan Penulisan Skenario Film.

Taun 1978, dhèwèké ngedhegaké Yayasan Citra, sawijining badan pendidikan filem.

Pakaryané Misbach kang paling misuwur ya iku Sinematek Indonesia. Pusat dokumèntasi filem gedhé dhéwé ana Asia iku didhegaké taun 1975  ditopang béaya saka Gubernur Daerah Khusus Ibukota (DKI) Ali Sadikin.

Dhèwèké uga dadi pimpinan sepisanan lembaga kang duwé gensi iku.